Neuvoston asetus (EY) N:o 138/96, annettu 22 päivänä tammikuuta 1996, yhteisön määrällisten kiintiöiden hallintomenettelyn käyttöönotosta annetun asetuksen (EY) N:o 520/94 muuttamisesta



Virallinen lehti nro L 021 , 27/01/1996 s. 0006 - 0006



NEUVOSTON ASETUS (EY) N:o 138/96, annettu 22 päivänä tammikuuta 1996, yhteisön määrällisten kiintiöiden hallintomenettelyn käyttöönotosta annetun asetuksen (EY) N:o 520/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksen (EY) N:o 520/94 (1) 2 artiklan 5 kohdassa säädetään, että jakamattomien, myöntämättömien ja käyttämättömien kiintiöiden määrät olisi jaettava uudelleen sellaisin määräajoin, että ne voidaan käyttää ennen kiintiökauden päättymistä, kiintiöiden hallinnasta vuonna 1994 saatu kokemus osoittaa, että erityisesti lisenssien voimassaoloajan vuoksi käyttämättömiä määriä (jotka muodostavat valtaosan mahdollisesti jaettavista määristä) koskevat tiedot ovat olleet saatavissa vasta kiintiökauden 1994 päätyttyä; tämän vuoksi näitä määriä ei ole voitu jakaa uudelleen, sen vuoksi olisi säädettävä suuremmasta joustavuudesta jakamattomien, myöntämättömien ja käyttämättömien määrien uudelleen jakamisessa, mutta tuonnin liiallisen kasaantumisen vaaran välttämiseksi olisi kuitenkin syytä tutkia tapauskohtaisesti, onko kiintiökauden ylittävä uudelleen jakaminen tarkoituksenmukaista, sekä päättää mahdollisesti jakamista koskevista menettelyistä, erityisesti lisenssien voimassaoloajasta, ottaen huomioon kyseisten tuotteiden luonteen ja tavoitteet, joihin pyritään kyseisten kiintiöiden käyttöön ottamisella, käyttämättömien määrien paras mahdollinen uudelleen jakaminen edellyttää luotettavia ja täydellisiä tietoja myönnettyjen tuontilisenssien tosiasiallisesta käytöstä; tämän vuoksi olisi säädettävä, että kaikki sekä käytetyt että käyttämättömät tuontilisenssit olisi palautettava kansallisille toimivaltaisille viranomaisille viimeistään kymmenen työpäivän kuluessa niiden voimassaolon lakkaamispäivästä, ja tämän vuoksi asetusta (EY) N:o 520/94 olisi muutettava, ON ANTANUT TÄMÄN ASETUKSEN: 1 artikla Muutetaan asetusta (EY) N:o 520/94 seuraavasti: 1) Korvataan 2 artiklan 5 kohta seuraavasti: "5. Jakamattomat, myöntämättömät tai käyttämättömät määrät jaetaan uudelleen 14 artiklan mukaisesti sellaisin määräajoin, että ne voidaan käyttää ennen kiintiökauden päättymistä. Jos todetaan, että kyseisiä määriä ei ole ollut mahdollista jakaa näissä määräajoissa, komissio päättää tapauksittain 23 artiklassa säädetyn menettelyn mukaisesti niiden mahdollisesta jakamisesta uudelleen seuraavan kiintiökauden aikana." 2) Poistetaan 19 artiklan 1 kohdasta ilmaisu "kokonaan tai osittain käyttämättömät". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen 1 artiklan 2 kohtaa ei kuitenkaan sovelleta tiettyihin Kiinan kansantasavallasta peräisin oleviin tuotteisiin vuonna 1995 sovellettavien yhteisön määrällisten kiintiöiden ensimmäisestä erästä tuojille myönnetyistä määristä 17 päivänä marraskuuta 1994 annetun komission asetuksen (EY) N:o 2801/94 (2) ja tiettyihin Kiinan kansantasavallasta peräisin oleviin tuotteisiin vuonna 1995 sovellettavien yhteisön määrällisten kiintiöiden toisesta erästä tuojille myönnettävistä määristä 15 päivänä toukokuuta 1995 annetun komission asetuksen (EY) N:o 1093/95 (3) mukaisesti myönnettäviin lisensseihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä tammikuuta 1996. Neuvoston puolesta W. LUCCHETTI Puheenjohtaja (1) EYVL N:o L 66, 10.3.1994, s. 1 (2) EYVL N:o 297, 18.11.1994, s. 13, asetus sellaisena kuin se on muutettuna asetuksella (EY) N:o 3087/94 (EYVL N:o L 325, 17.12.1994, s. 47) (3) EYVL N:o L 109, 16.5.1995, s. 27